ועדת הפנים ואיכות הסביבה, כנסת 16, פרוטוקול מספר 63, 2003-07-29 17:00

יורי שטרן: שלום לכולם, אני פותח את הישיבה.

יורי שטרן: אנחנו פותחים בדיון בהצעת החוק להארכת תוקפן של תקנות שעת חירום (יהודה, שומרון וחבל עזה – שיפוט בעבירות ועזרה משפטית), התשס"ג – 2003יש הערות לגבי החוק?

אביטל שרייבר: בדיון הקודם לפני ההעברה לקריאה הראשונה, הערנו את תשומת לב הוועדה לכך שכתוב שמדובר בעמותה שכל חבריה הם אזרחי ישראל.

אביטל שרייבר: אנחנו אמרנו שלדעתנו צריך לשקול את האפשרות שזה לא יהיה כל חברי העמותה, אלא רוב חבריה הם אזרחי ישראל, בגלל שיש עמותות שבהן חלק מהחברים הם, נניח, תורמים מחו"ל, ואז יימנע מעמותות כאלה להירשם עמן באזור.

אביטל שרייבר: הגברת גלי גרוס ממשרד המשפטים אמרה שהיא תבדוק את זה, אני חושבת שהיא לא הספיקה לבדוק, כיוון שהדיון זומן מהיום להיום.

אביטל שרייבר: ניסיתי לבדוק במשרד המשפטים.

אביטל שרייבר: הם אמרו -בלע כנראה לבדוק לעומק – זה שאו שזה יהיה הנוסח הזה או שהם מוכנים לנוסח חלופי, שלפיו יהיה ש"רוב חבריה הם אזרחי והיתרה הם תושבי ישראל".

ניסן סלומינסקי: תורמים אלה הם תושבי ישראל?

אביטל שרייבר: אני מניחה שרובם לא.

מירי פרנקל שור: אז אם הם לא תושבים למה התוספת של תושבי ישראל?

ניסן סלומינסקי: מה תעשי אם יהיו בעמותה הזו ערבים?

אביטל שרייבר: בשביל זה אמרנו ש"רוב חבריה".

ניסן סלומינסקי: "רוב" זה בסדר, אבל בלי מגבלה של "תושבי"?

יורי שטרן: בואו נגדיר מה זה רוב.

יורי שטרן: ניקח איזשהו אחוז, 80% אפילו.

אביטל שרייבר: רוב - הכוונה מעל 50%.

אביטל שרייבר: אפשר אולי לעשות רוב אחר.

יורי שטרן: אם זה מעל 50%, אז תקום לך אותה עמותה ש-50% בה הם תושבי ג'נין ו-50% אזרחי ישראל.

אביטל שרייבר: אני בעצמי מתלבטת, כי מה שהגבת גרוס התכוונה לבדוק זה גם העניין של תחולת החוק הישראלי על חברי העמותה עצמה.

אביטל שרייבר: היא אמרה שיכולה להיות בעיה מהבחינה הזאת שחלק מהחברים הם לא אזרחי ישראל, ואז החוק הישראלי לא יחול על אותם חברים, וזה יכול ליצור בעיה מבחינת הפיקוח על העמותה.

אביטל שרייבר: זה לשיקול דעתכם.

מירי פרנקל שור: הצעת החוק עברה בקריאה ראשונה.

מירי פרנקל שור: אני לא יודעת מה הנפקות של למעלה מ-50% יהיו אזרחים ישראלים.

מירי פרנקל שור: אני מציעה להעביר את הצעת החוק כך לקריאה שניה ושלישית.

ניסן סלומינסקי: כל מיני ישיבות, כל הארגונים, יכול להיות שגם חלק מהתורמים נמצאים בעמותות האלה, הרי דרך זה מביאים את הכסף.

אורי אריאל: בדרך כלל הם לא חברי עמותה.

אביטל שרייבר: הם יו"רים - - -

מירי פרנקל שור: אבל אם יש מארצות הברית, אז הם לא תושבי קבע.

אורי אריאל: השאלה היא אם הוא גם חבר.

מירי פרנקל שור: יכול להיות שהוא זרח ישראלי אבל בטח לא תושב.

מירי פרנקל שור: על מנת לקבל מעמד של תושב, אתה חייב שמרכז החיים שלך יהיה בישראל.

יורי שטרן: אני מציע, יהודי שהוא חבר באחת העמותות הרשומות.

ניסן סלומינסקי: אם היית יכול לכתוב "יהודי" היית פותר את כל העסק.

ניסן סלומינסקי: זו הבעיה שלנו.

יורי שטרן: אז להשאיר כפי שזה?

מירי פרנקל שור: כפי שזה, לדעתי.

אורי אריאל: אני מסכים, מכסימום נגיש עוד הצעת חוק.

מירי פרנקל שור: יש לענף הדין הבין-לאומי הערות לנוסח, שאם תסמיכו אותי, אני כבר אסדיר.

יורי שטרן: הערות מהותיות או נוסח?

שירה יהל: מדובר בהערות ניסוחיות.

יורי שטרן: אז נסמוך על היועצת המשפטית.

יורי שטרן: בבקשה, קריאת הצעת החוק.

איריס סניטקוב: "הצעת חוק להארכת תוקפן של תקנות שעת חירום (יהודה, שומרון וחבל עזה – שיפוט בעבירות ועזרה משפטית), התשס"ג – 2003.

איריס סניטקוב: 1.

איריס סניטקוב: בחוק להארכת תוקפן של תקנות שעת חירום (יהודה, שומרון וחבל עזה – שיפוט בעבירות ועזרה משפטית), התשל"ח-1977, בתוספת אחרי תקנה 3ב' יבוא: סמכויות בענייני אגודות שיתופיות ועמותות באזור.

איריס סניטקוב: 3ג.

איריס סניטקוב: (א) לעניין סעיף 18 לפקודת האגודות השיתופיות וסעיף 2 לחוק העמותות, התש"ם-1980, יראו מען באזור של אגודה שיתופית או אגודה, שכל חבריה הם אזרחי ישראל, כאילו הוא מען בישראל.

איריס סניטקוב: (ב) רשם האגודות השיתופיות או רשם העמותות, וכן כל מי שהוקנו לו סמכויות לפי פקודת האגודות השיתופיות או לפי חוק העמותות, התש"ם- 1980, מוסמך להפעיל את סמכויותיו גם באזור, ביחס לאגודה שיתופית הרשומה ברשם האגודות השיתופיות בישראל או לעמותה הרשומה ברשם העמותות בישראל, לפי העניין.

איריס סניטקוב: "

אהוד אמיתי: לי יש הערה.

אהוד אמיתי: בנוסח שקבלנו ממשרד המשפטים, דובר על "פקודת האגודות השיתופיות ותקנותיה".

מירי פרנקל שור: המילה "לפי חוק" הפרשנות כוללת גם את התקנות.

אהוד אמיתי: בסדר.

יורי שטרן: אנחנו מצביעים.

יורי שטרן: בעד: 3 נגד: אין אושר

יורי שטרן: אושר.

יורי שטרן: תודה רבה, הישיבה נעולה.